CELEX: 52014PC0349
Language: hu
Date: 2014-06-11
Title: Javaslat AZ EURÓPAI PARLAMENT ÉS A TANÁCS HATÁROZATA a Rugalmassági Eszköz igénybevételéről

|
			
		
		
		52014PC0349
		
			Javaslat AZ EURÓPAI PARLAMENT ÉS A TANÁCS HATÁROZATA a Rugalmassági Eszköz igénybevételéről /* COM/2014/0349 final - 2014/ () */
			
				
		
		
			
			   	INDOKOLÁS
A 2014–2020 közötti időszakra vonatkozó
többéves pénzügyi keretről szóló 2013. december 2-i 1311/2013/EU, Euratom
tanácsi rendelet[1]
lehetővé teszi a Rugalmassági Eszköz igénybevételét olyan
egyértelműen meghatározott kiadások finanszírozására, amelyek a többéves
pénzügyi keret egy vagy több fejezetéhez rendelt felső korlátok keretében
nem lennének finanszírozhatók.
A 2013. december 2-i 1311/2013/EU tanácsi
rendelet 11. pontja és az Európai Parlament, a Tanács és a Bizottság között
létrejött, a költségvetési fegyelemről, a költségvetési ügyekben való
együttműködésről és a pénzgazdálkodás hatékonyságáról és
eredményességéről szóló, 2013. december 2-i intézményközi megállapodás[2] 12. pontja értelmében,
valamint az 1b. alfejezeten belüli előirányzatok átcsoportosítására
vonatkozó valamennyi lehetőség mérlegelését követően, a Bizottság
javasolja a Rugalmassági Eszköz igénybevételét. Ez az igénybevétel az 1b.
alfejezet felső korlátján felül 79 785 595 EUR-t érint, és célja az
Európai Unió 2015. évi általános költségvetésében szereplő forrásoknak a
strukturális alapok keretében végrehajtott ciprusi programok tekintetében
történő kiegészítése, melynek során 2015-ben további 100 000 000 EUR
összegű juttatás kerül kifizetésre.
Az indikatív kifizetési profil alapján
felbecsült, a 2014[3]
és 2015-ben a Rugalmassági Eszköz által igénybe vett további
kötelezettségvállalási előirányzatokat, melyeket Ciprus részére, a
kifizetési előirányzatok fedezésére szánnak, a következő táblázat
ismerteti:
(millió EUR, folyó árakon)
 Év || Kifizetési előirányzatok a Rugalmassági Eszköz Ciprus általi igénybevételéről 2014 és 2015-ben 
 2015 || 11,3 
 2016 || 43,7 
 2017 || 73,9 
 2018 || 40,2 
 Összesen || 169,1 
A 2016–2018 közti időszak pontos éves
összegeit az adott évre vonatkozó költségvetés-tervezetben fogják ismertetni.
Ezek az összegek – a felosztatlan összeg és a kifizetésekre vonatkozó
összesített tartalék kiszámítása érdekében – a kifizetési előirányzatokra
vonatkozó többéves pénzügyi keret felső határán felül és azon
túlmenően kerülnek számításba.
A Bizottság felhívja a költségvetési hatóság
két ágának figyelmét arra, hogy a határozatot legkésőbb az Európai Unió
2015. évi általános költségvetésének közzétételével egy időben kell
közzétenni az Európai Unió Hivatalos Lapjában.
Javaslat
AZ EURÓPAI PARLAMENT ÉS A TANÁCS
HATÁROZATA
a Rugalmassági Eszköz igénybevételéről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Parlament, a Tanács és
a Bizottság között létrejött, a költségvetési fegyelemről, a költségvetési
ügyekben való együttműködésről és a pénzgazdálkodás hatékonyságáról
és eredményességéről szóló, 2013. december 2-i intézményközi
megállapodásra[4]
és különösen annak 12. pontjára,
tekintettel a Bizottság javaslatára,
mivel:
(1)                   
A 2014–2020 közötti időszakra vonatkozó
többéves pénzügyi keretről szóló 1311/2013/EU tanácsi rendelet[5] 11. cikke minden évre
egy – 2011-es árakon számítva – több mint 471 millió EUR-s Rugalmassági Eszközt
határozott meg.
(2)                   
Az előirányzatok 1b. alfejezeten belüli
átcsoportosítására vonatkozó valamennyi lehetőség mérlegelését
követően szükségesnek tűnik a Rugalmassági Eszköz igénybevétele az
Európai Unió 2015. évi általános költségvetésében szereplő forrásoknak a
strukturális alapok keretében végrehajtott ciprusi programok tekintetében
történő, az 1b. alfejezet felső korlátján felül 79 785 595 EUR-val
való kiegészítése céljából, a strukturális alapokból 2015-ben Ciprusnak
nyújtandó további, összesen 100 000 000 EUR támogatás biztosítása érdekében.
(3)                   
A 2014-es pénzügyi évre az Európai Parlament és a
Tanács a 2013. november 20-i határozat értelmében már igénybe vette a
Rugalmassági Eszközt a strukturális alapok keretében végrehajtott ciprusi
programok finanszírozása érdekében, mely csak kötelezettségvállalási
előirányzat formájában 89 330 000 EUR.
(4)                   
A Rugalmassági Eszköz kiegészítő jellegére
való tekintettel, melyet a többéves pénzügyi keret felső határán felül és
azon túlmenően vesznek igénybe, az előirányzatok átcsoportosítására
vonatkozó valamennyi lehetőség mérlegelését követően a várható
kifizetési profil alapján további kifizetési előirányzatokat kell
biztosítani Ciprusnak a további kötelezettségvállalási előirányzatok
fedezésére, mely 2015-ben 11,3 millió EUR, 2016-ban 43,7 millió EUR, 2017-ben
73,9 millió EUR és 2018-ban 40,2 millió EUR összeget jelent. 2016–2018 között
minden évben meg kell határozni az éves összeget minden egyes, a Bizottság
által ezen időszak alatt közölt költségvetés-tervezetben.
ELFOGADTÁK EZT A HATÁROZATOT:
1. cikk
Az Európai Unió általános költségvetésében a
2015-ös pénzügyi évre a Rugalmassági Eszközt az 1b. alfejezetnek
megfelelően 79 785 595 EUR összegű kötelezettségvállalási
előirányzat, valamint 11 315 595 EUR összegű kifizetési előirányzat
formájában veszik igénybe.
Az összeg a strukturális alapok keretében az
1b. alfejezet keretében végrehajtott ciprusi programok finanszírozására
szolgál.
2014-ben és 2015-ben a Rugalmassági Eszközön
keresztül, a strukturális alapok keretében végrehajtott ciprusi programok
finanszírozásával összefüggő kifizetések 157 800 000 EUR összegűek
lesznek a 2016–2018 közötti időszakra vonatkozóan. A pontos éves összeget
a pénzügyi évre vonatkozó költségvetési tervezetben fogja a Bizottság közölni.
2. cikk
Ezt a határozatot az Európai Unió Hivatalos
Lapjában ki kell hirdetni.
Kelt Brüsszelben, 
az Európai Parlament részéről                      a
Tanács részéről
az elnök                                                          az
elnök
[1]               HL L 347., 2013.12.20., 884. o.
[2]               HL C 373., 2013.12.20., 1. o.
[3]               HL L 50., 2014.2.20., 19. o. Az Európai Parlament és a Tanács
2013. november 20-i határozata a Rugalmassági Eszköz igénybevételéről.
[4]               HL C 373., 2013.12.20., 1. o.
[5]               HL L 347., 2013.12.20., 884. o.